cyanic-selkie/wikianc huggingface dataset:
Sudoku
Variationes
Trames YouTube nomine "Cracking the Cryptic" pelliculas praebet in quibus sudoku ordinaria et variegata solvuntur. Apud Logic Masters Deutschland ("Magistri aenigmatum logicorum in Germania"), Richard Stolk, creator Batavus, collectionem variationum facit; plus quam 300 aenigmata facit, omnibus regulis variis utentibus.
Symphyotrichum pilosum
Symphyotrichum pilosum, olim Aster pilosus (Anglice frost aster, white-heath aster) est planta florens familiae Asteracearum, in Civitatibus Foederatis endemica.
Sudoku
Sudoku necator et similia: additio numerorum
In killer sudoku ('sudoku necator'), carceres in diagrammate numeros habent qui sunt summae numerorum in cellulis qui carcerem faciunt. Mos est nullos numeros dare nisi summas carcerum. In exemplo vidimus carcerem summae 3 (o1c1 - o1c2); necesse est numeros 1 et 2 in eo mittere. Nescimus autem utrum 1 an 2 sit in o1c2. Tunc in carcere cuius summa est 4 (o1c7 - o2c7), debemus 1 et 3 ponere, et 3 est in o1c7, ne cum 1 numero in 3-carcere discrepet.
In greater than killer sudoku ('sudoku necator cum regula maiorum numerorum'), signum > inter carceres apparet, et significat summam unius carceris maiorem esse quam alterius. Exempli gratia, si carcer 12 summam habet, et maior est quam alius, qui ipse maior est quam tertius, qui maior est quam quartus cuius summa est 9, scimus secundum et tertium carceres summas 11 et 10 habere.
In little killer sudoku ('sudoku parvus necator'), carceres demarcati non sunt sed sunt diagonales diagrammamtis, et numeri qui summas dant extra diagramma sunt.
Arrow sudoku ('sudoku sagittarum') sagittas in diagrammate habet. In prima sagittae positione est circulus in quo numerum mittitur qui summa erit omnium aliorum numerorum in sagittae cellulorum. Sunt etiam sagittae ubi primus locus est duo diagrammatis celluli qui numerum maiorem quam decem nominant.
XV sudoku ('sudoku denorum et quinorum') est species sudoku necatoris ubi carceres sunt duorum cellulorum qui X vel V inter cellulos habent: si X, summa horum cellulorum est 10, si V, est 5.
In sandwich sudoku ('sudoku cum pastillis fartis'), aliqui ordines et columnae numeros extra diagramma habent qui summam aliorum numerorum inter 1 et 9 hoc in ordine vel hoc in columne designant; 1 et 9 sunt quasi panis pastilli.
Region-sum lines sudoku ('sudoku cum lineis quorum summae in singulo quadrato aequae sunt') lineas in diagrammate habet. Celluli in linea in singulo quadrato summam aequam summae cellulorum in alio quadrato (in eadem linea) habere debent.
Sudoku thermometer et similia: ordo numerorum
In thermo sudoku ('sudoku cum thermometris'), sunt in diagrammate lineae numerorum, bulbum in prima positione habentes, ut thermometrum resemblent. Numerus in thermometri bulbo minimus est, et per lineam numeri maiores fiunt.
Oeta
Oeta (Graece: ) est continuatio austro-orientalis montis Pindi, quae a summo vertice (2152 metrorum) nomen trahit. In regione Graeca Phthiotide inter vallem Sperchii et partem Cephissi Boeotici oritur. Ad altitudinem metrorum 2 150 surgit.
Sudoku
Sudoku thermometer et similia: ordo numerorum
In skyscraper sudoku ('sudoku cum caeliscalpiis'), numeri in diagrammate sunt altitudines caeliscaliporum: 1 est parvum aedificium unius tantum tabulati; 9 est maximum aedificium. Numeri extra diagramma dicunt quot aedificia visibilia suntin ordine vel columna homini qui in positione extra diagrammatia stat.
In kropki sudoku ('sudoku cum punctis'), punctum nigrum inter binos cellulos positum numeros in cellulis rationem 1:2 habere significat, et punctum album inter cellulos numeros in cellulos consecutivos esse significat. Kropka (pluraliter kropki) est vocabulum Polonicum quod 'punctum' significat.
In greater than sudoku ('sudoku numerorum maiorum'), signa > et < inter cellulos significant numerum in uno cellulo maiorem esse quam in alio. Si signa inter omnes cellulorum pares apparent, potest nullos numeros datos esse.
Sudoku sicut scacci
In miracle sudoku ('sudoku mirabile'), variatio quam invenit auctor Mitchell Lee, omnes numeri sunt et equites et reges, et non licet numeros consecutivos in cellulis vicinis in ordine vel in columna mittere, sed licet eos in cellulis vicinis in diagonalibus mittere. Tale sudoku potest duo vel tres tantum numeros datos habere.
Sudoku aliarum formarum
Non omnia sudoku quadratos habent. Sunt quorum regiones varias formas habent, appellata sudoku regionum irregularum.
Sunt etiam sudoku quae plus quam 9 regiones habent: quadrata ordinaria et alias regiones quae eis imminent. Lineae diagonales maximae tales regiones esse possunt; haec variatio sudoku X dicitur quia diagonales formam X litterae faciunt. Sed regiones possunt quamlicet formam habere.
Sudoku cum regionibus duplicatis, vel sudoku cum clonibus ("clone sudoku"), regiones praebet quae eosdem digitos in eisdem positionibus tenere debent. Regiones duplicatas autem non necesse 9 cellulorum habere, et possunt eundem digitum plus quam semel habere.
Samurai sudoku ('sudoku samuraeorum') quinque diagrammata connexa habent. Quadrata in angulis diagrammatis medii communia sunt alia diagrammata.
Sudoku ordinarium digitis 1 ad 9 in 9 ordinibus, 9 columnis, 9 quadratis utitur. Possumus etiam sudoku maius facere, 16 × 16 aut 25 × 25. Rarius videntur sudoku minora, 6 × 6, ubi regiones non sunt quadrata.
Sudoku sine numeris
Symbola in diagrammate non necesse numeros esse. Si litterae sunt, possunt etiam verba producere: aliqui celluli distinguuntur in quibus litterae verba vel sententiam faciunt. Regulae eaedem sunt atque sudoku ordinarii: quisque littera semel in ordine, semel in columna, semel in quadrato stat.
Ars solvendi
Regula maximi momenti haec est: "omnis digitus semel in ordine, semel in columne, semel in quadrato mitti debet." Facilius est ergo incipere cellulis inspiciendis ut videatis utrum sit cellulus qui unum tantum digitum continere potest, vel numerus qui in uno tanto cellulo stare potest. Liber Taking Sudoku Seriously modum sudoku solvendi explicat; libri World of Sudoku modos variationum solvendarum explicant.
Inspicere possumus vel numeros vel cellulos: rogamus ubi numerus quidem stare possit, an qui numeri in cellulo quodam stare possint.
In exemplo supra, digitus 1 in o9c7 hic tantum stare potest: in quadrato nono, non potest in aliis cellulis stare.
Possumus etiam cellulos invenire ubi duo digiti stare possunt. Si duos cellulos in eodem quadrato invenimus in quibus iidem duo numeri stare possunt, scimus ergo hi numeri in nullis aliis quadrati cellulis stare possunt, id quod potest digitos in aliis cellulis dare. Exempli gratia, in quadrato nono, 4 et 9 in ultimo columna stare debent. Non licet igitur eos in aliis cellulis, in octavo ordine, mittere. Digiti in o8c7 and o8c8 sunt ergo 3 et 6. Et scimus 6 in o8c8 esse non potest (quia 6 iam in c8 est); ergo 6 in o8c7, 3 in o8c8 mittimus. Nunc septem digitos in ordine octavo habemus; scimus 2 et 7 in o8c1 et o8c3 stare debere. Candidatus est numerus qui potest in cellulo quodam stare; utile est digitos candidatos designare, praecipue si 2 vel 3 tantum sunt. Mos est numeros parvos in medio celluli scribere, si sunt soli numeri qui hoc in cellulo esse possunt, et numeros parvos in angulo celluli scribere, si numeri in nullo quadrati cellulo nisi hoc esse possunt; auctor sudoko Thomas Snyder hanc regulam invenit.
Alae et pisces
Si scimus digitum quendam in duobus ordinibus in iisdem columnis esse, necesse est ergo in his columnis hunc digitum in his cellulis esse, et in nullis aliis. (Et si in duobus columnis numerus est in duobus cellulis in iisdem ordinibus, necesse est hunc digitum in his ordinibus in his cellulis esse.) Exempli gratia, si 9 in primo ordine est aut in o1c1 aut in o1c4, et in secundo ordine est vel o2c1 vel o2c4, certe scimus 9 in primo columne aut o1c2 aut in o2c1 stare; non potest in aliis cellulis huius columnis esse. Quod celluli X litterae formam habent, talis configuratio x-wing Anglice dicitur ("alae quae formam X litterae habent"). In exemplo, scimus 9 in o7c9 vel o9c9 stare. Si etiam possimus dicere 9 tantum in o7c1 et o9c1 esse, x-wing habemus, ex quo scimus 9 nusquam in o7 et o9 stare nisi in huius cellulis. Nomen x-wing habet quia configuratio cellulorum navi spatiali militai x-wing fighter in Star Wars similis est.
Lacapelle-Pinet
Lacapelle-Pinet (Occitanice La Capèla Pinet) est commune Francicum 70 incolarum (anno 2012) praefecturae Tarnis in regione Meridiano et Pyrenaeis (a die 1 Ianuarii 2016 Occitania Ruscinone Meridiano et Pyrenaeis).
Sudoku
Alae et pisces
Plus generaliter, si digitus est in N cellulis in iisdem columnis in N ordinibus, vel in iisdem ordinibus in N columnis, scimus hos esse locos huius digiti: in aliis cellulis nec in his columnis nec in his ordinibus esse potest. Hac configuratio xiphias gladius dicitur, si N est 3 (sunt qui dicunt cellulos imaginem piscis formare). Si N > 3, configuratio est N-wing aut N-fish (fortasse 'ala N-plex' vel 'piscis N-plex').
Consecutiones vel bifurcatio
Priusquam digitum in cellulo scribimus, bene est videre quae sequuntur. Si 8 in o1c7 ponimus, id quod licet quia nullus alius 8 digitus hoc in ordine, hac in columna, hoc in quadrato nunc est, nullus locus erit in quadrato secundo ubi 8 ponere posimus. Hoc est, consecutio digiti 8 in o1c7 scribendi est mala, est impossibilitas. In tertio quadrato, igitur, 8 in secondo ordine esse debet (o2c7 aut o2c9).
Si duo digiti in eodem cellulo stare possunt, et nescimus decernere quis rectus sit, consecutiones inspicere possumus. Vide quid accidet si primum digitum in cellulo scribis; si mala consecutio sequitur, scis hunc digitum ibi non stare. Si autem nullam malam consecutionem vides, fortasse hic digitus in hoc cellulo recte mittendus est, sed necesse est consecutiones alius digiti in cellulo scribendi etiam inspicere. Quia deductio quasi duas furcas habet, modus solvendi "bifurcatio" nominatur. Sunt qui bifurcationem quam minime elegantem censent, etiamsi modus logicus sit.
Antonius Fauci
Antonius Stephanus Fauci (vulgo Anthony Stephen Fauci ; natus Novi Eboraci die 24 Decembris 1940), filis apothecarii, alumnus universitatis Cornellianae, est immunologus Civitatum Foederatarum qui munus directoris Instituti nationalis morborum allergicorum et infectiosorum (NIAID) fungitur et nunc particeps est in Consilio Domûs Albae de coronaviro, quod pandemiam COVID-19 tractat.
Ropolum
Ropolum (Italiane: Roppolo) est oppidum Italiae et municipium, in Regione Pedemontio et in Provincia Bugellensi situm.
Livius (nomen)
Livius fuit nomen gentilicium Romanum, et nunc est praenomen masculinum plerumque apud Dacoromanicos usitatum, Dacoromanice Liviu scriptum.
Rubus hispidus
Rubus hispidus (Anglice swamp dewberry, bristly dewberry, bristly groundberry, groundberry, hispid swamp blackberry, running swamp blackberry) est planta florens familiae Rosacearum, in America Septentrionali orientali, ab Ontarione ad Provincias Maritimas et ad meridiem ad Carolinam Meridianam endemica.
Planta est 0.2 m ad 1 m alta, omnem per annum foliata. In humidis vel aliquando siccis humis, fossis, depressionibus (Anglice swales), vel silvis apertis habitat.
Plantae sunt parvi flores, petalis quinis albis rotundis praedita. Fructus est aggregatio drupeolarum, matura rubra vel atropurpurea. Ramunculi sunt rubri et setosi.
Tinctura caerulea obscura ex bacis effici potest. Liquor etiam ut adstrictorius adhiberi potest. Bacae sunt amariores pro usu coquinario, et ergo haec planta est late inculta.
6815 Mutchler
6815 , olim designatione 1979 MM5 agnitus, est asteroides systematis solaris nostri, asteroidibus Cinguli Principalis attributus. Astronomis terrestribus magnitudinem absolutam monstrat. Die  ab Alienora Francisco Helin et Schelte Ioanne Bus, astronomis apud Observatorium Siding Spring versatis, repertus est.
Rerum orbitalium ratio epochae constitit. Qua epocha 6815 per dies  circa solem movebatur. Axem orbitalem habebat unitatum astronomicarum et eccentricitatem, distans igitur a sole quam minime unitatibus , quam maxime unitatibus. Inclinatio orbitalis ° reperiebatur, anomalia media °.
Protocollum Kiotense
Protocollum Kiotense est protocollum ad Pactionem formalem Nationum Unitarum de mutatione climatis decretum per congressum quem Societas professionis inter-rectionis de mutatione climatis dedit in Kioto die 11 Decembris 1997 et in potentiam iit die 16 Februarii 2005 dum rata habendo a Russia. Hodie 192 civitates hoc ratam habendi nisi Canada, Sudania Australis, Civitates Foederatae.
Protocollum obligationem quique civitatibus de supplimendis carbonii dioxidi ac gas thermocepii, sicut methani definit contra calefactionem globalem.
Callinicum
Callinicum (Graece Καλλίνικος; Arabice الرقة al-Raqqa) est urbs Syriae orientalis iuxta ripam sinistram Euphratis eminens ubi ab anno 2014 caput regiminis "Civitatis Islamicae" constituitur. At die 17 Octobris 2017 urubs liberata est e regimine Civitatis Islamicae.
A Seleuco I nomine Νικηφόριον vel Latine "Nicephorium" saeculo III a.C.n. ineunte condita est.
Lacabarède
Lacabarède est commune Francicum 289 incolarum (anno 2012) praefecturae Tarnis in regione Meridiano et Pyrenaeis (a die 1 Ianuarii 2016 Occitania Ruscinone Meridiano et Pyrenaeis).
Falcunaria
Falcunaria seu Falconaria (alia nomina: Falcunaria Albanensium) (Italiane Falconara Albanese; Albanice Fallkunara) est oppidum Italiae et municipium, circiter 1 410 incolarum, in Regione Bruttio et in Provincia Consentina situm. Incolae Falcunarienses appellantur.
Arberesca gens
Falcunaria est Civitas Arberesca in Regione Bruttio; hodie culturam, linguam, mores et ceteras ethnologicas res permanent.
Fractiones
Torremezzo di Falconara.
Municipia finitima
Cerisano, Fiumefreddo Bruzio, Marano Principato, San Lucido.
Ielecia
Ielecia (Russice Елец, tr. Elec) est urbs Russiae, sedes administrativa districtus Ieleciensis regionis Aquitilietanae, ad ripas fluminis Sosnae sita. Circa 105 milia incolarum (statu anni 2016) habet. Anno 1146 primo in chronicis commemorata, olim arx valens erat. Nunc est locus intersectionis ferriviarum et sedes industriae atque culturae.
Proiectio Mercatoris
Proiectio Mercatoris est proiectio tabularum geographicarum, qua Gerardus Mercator in atlante edito usus est. Cylindrica et aequiangularis dicitur; nam et meridiani et circuli paralleli omnes in hac proiectione lineae rectae parallelae sunt, quae sub aequis (rectis) angulis secantur; tabula ergo sic proiecta in cylindrum nec in sphaeram involvi facile potest. Distantiae a Mercatore proiectae in circulo aequinoctiali verae sunt, sed quo magis ab eo abis, eo maiores, quam verae, fiunt. Polorum puncta in tabula huius generis nullo modo designari possunt. Sed omnibus his vitiis spretis saepe tabulae more Mercatoris proiectae edebantur; nam nautis ad navigandum commodae sunt.
Prisca Russa
Prisca Russa (Russice Старая Русса) est urbs in regione Novogardiensi Russiae. In ripis Polist '  fluminis (Lovotis tributarii) stat. Incolarum plus quam 27 milia habebat anno 2020.
Historia
Litterae in cortice betulino scriptae coloniam loco Russae etiam saeculo XI fuisse testantur. Pars ducatus Novogardiensis a saeculo XII ad XV fuit. Salem in salinis incolae parabant et vendiderunt. Anno 1763 incendium magnam partem urbis perdidit. Anno 1765 locus thermalis Russae conditus est. Theodorus Dostoevskij anno 1872 domum Priscae Russae empsit, ubi museum eius hodie est.
4683 Veratar
Rerum orbitalium ratio epochae constitit. Qua epocha 4683 per dies  circa solem movebatur. Axem orbitalem habebat unitatum astronomicarum et eccentricitatem, distans igitur a sole quam minime unitatibus , quam maxime unitatibus. Inclinatio orbitalis ° reperiebatur, anomalia media °.
Platium
Platium (Italiane: Piatto) est oppidum Italiae et municipium, in Regione Pedemontio et in Provincia Bugellensi situm.
Regio Charcoviensis
Regio Charcoviensis (Ucrainice Ха́рківська о́бласть) est regio administrativa Ucrainae, anno 1932 constituta.
In parte septentrio-orientali Ucrainae sita, regio Charcoviensis cum regione Bielogrodensi Russiae ad septentrionem, et regionibus Ucrainae Sumensi et Poltavensi ad occidentem, Dnepropetrovskensi et Donetskensi ad meridiem et Luganskensi ad orientem contermina est. Aream 37 418 chm2 et circa 2 663 milia incolarum (anno 2018) habet. Metropolis regionis est Charcovia. Aliae urbes sunt Izjum, Volychia, Zmiev, etc.
6816 Barbcohen
6816 , olim designationibus 1981 EB28 et 1978 NV agnitus, est asteroides systematis solaris nostri, asteroidibus Cinguli Principalis attributus. Astronomis terrestribus magnitudinem absolutam monstrat. Die  a Schelte Ioanne Bus, astronomo apud Observatorium Siding Spring versato, repertus est.
Rerum orbitalium ratio epochae constitit. Qua epocha 6816 per dies  circa solem movebatur. Axem orbitalem habebat unitatum astronomicarum et eccentricitatem, distans igitur a sole quam minime unitatibus , quam maxime unitatibus. Inclinatio orbitalis ° reperiebatur, anomalia media °.
Albuga
Albuga (Russice Елабуга, Elabuga; Tatarice Алабуга, Alabuğa) est urbs Russiae, sedes administrativa districtus Albugensis eius rei publicae Tatarstaniae, ad ripa dextra Kamae fluminis sita. Circa 73 milia incolarum (statu anni 2015) habet.
Annus 1007 ut officialis conditionis urbis aestimatur. Anno 1780 Albuga statum urbis Imperii Russici recepit. Anno 1930 facta est sedes administrativa districtus rei publicae autonomae Tataricae. Nunc est valens sedes industriae.
Chelma (discretiva)
Chelma (Latine collis) est nomen multorum locorum habitatorum Russiae, Ucrainae, Rutheniae Albae et Poloniae:
Elevatio Valdaica
Elevatio Valdaica vel montes Alaunici sunt collium regio planitiei Europaeae Orientalis, in Russia media (regiones Novogardiensis, Smolenscensis, Tueriensis, partim Pscoviensis et Leninopolitana). Colles sunt non alti, a 150 ad 250 m altitudinis. Locus altissimus elevationis, Cacumen Valdaicum dictum, altitudinem 346,9 m habet. Prope Vysznievolocum urbem situm est; Tsna flumen ibi oritur.
Nomen ab urbe Valdai et lacu Valdaico (cuius in ripa et monasterium Iberorum Valdaicum situm est) habet.
Quamvis humilis, elevatio Valdaca duorum oceanum et trium marium (Baltici, Caspii et Ponti Euxini) divortium aquarum est; nam hic Volga (necnon Mologa et Tuertza accolae eius) et Duina Occidentalis et Danapris et flumina systematis Ladogae et Nevae (Lovotis et Msta) incipiunt. In Danapris incipit, ut et Chronica Nestoris dicit:
"Danapris enim profluit ex Ocoviensi silva ac fluit ad meridiem; etiam Duina ex eadem silva profluit, atque ad septentrionem fluens incidit in mare Variagicum; ex eadem silva fluit Volga ad orientem atque incidit septuaginta ostiis in mare Chualissicum."
Historia Mediae Americae
Historia Mediae Americae plerumque terras nunc a civitatibus Guatemala, Beliza, Salvatore, Honduria, Nicaragua, Costarica, et Panama rectas comprehendit. Nonnullis autem sensibus et temporibus, Media America incipit in Mexico, ad isthmum Tehuantepec, atque Iucatania, olim civitas sui iuris, pars fuit Americae Mediae. In finibus australibus, Panama ante libertatem anno 1903 confectam, pars Columbiae civitatis Americae Australis, vel eius antecessorum civilitate culturaque habebatur. Beliza, civitas angloloquens, cui est historia propria, regio separata habita est.
Mediae Americae, regioni longae et angustae, geographice non est aperta media pars. Guatemala rebus historicis religiosisque dux habebatur, sed aliae regiones pars confoederationis in Guatemala conditae esse noluerunt. Proprietatum geographicarum causa, regio ex ullo loco medio intractabilis est. Praeterea, civitates sunt diversiores quam primo aspectu apparent. Nonnullis (Guatemalae) magna multitudo hominum indigenarum; aliis (Costaricae) non est. Nonnullae (Salvatoria) ad litus Pacificum, sed aliae (Beliza, Honduria) ad litus Caribicum vel Atlanticum animum attendunt. Ambo litora partes magni momenti agunt in Panama et minus in Guatemala et Costarica. Panama magnopere a Civitatibus Foederatis movetur, dollario Civitatum Foederatarum pro moneta utitur, magnam industriam et fontem vectigalis habet (canalem Panamensem), cum urbanitate quae ex navibus per canalem transientibus et olim ex militaribus Civitatum Foederatarum castris in Zona Canalis venit.
Coniunctio politica ad tempus
Res Publica Foederalis Mediae Americae fuit civitas sui iuris in Media America a Guatemala, Honduria, Salvatoria, Nicaragua, et Ora Opulenta anno 1823 condita, quae autem dilabatur annis 1830 et finem habuit anno 1840. Praesides erant Iosephus Caecilus del Valle 1823–1825), Manuel Iosephus Arce y Fagoaga (1825–1829), Iosephus Franciscus Barrundia y Cepeda (1829–1830), Franciscus Morazán (1830–1839).
Saeculum vicensimum
Iudicium Iustitiae Mediae Americae anno 1907 constitutum est. Die 13 Decembris 1960, Guatemala, Salvatoria, Honduria, et Nicaragua macellum commune inter sese constituerunt, Costarica ei non interesse instituente. Opus macelli communis erat meliorem coniunctionem politicam efficere et rationes industrializationis substitutionis importorum promovere. Propositum prosperum erat, sed post bellum pediludii appellatum inter Salvatoriam et Honduriam relictum est.
Marianna
Marianna vel Maria Anna est praenomen femininum.
Etymologia
ex unione praenominum hebraicorum "Maria" atque "Anna" originem ducit. Tamen, aetate antiqua haec etiam latinizatio nominis Graeci "Mariamne" (Μαριάμνη), quod probabiliter ex lingua Aegyptia ducitur, erat.
Marianna etiam nomen Francogalliae (vulgo Marianne) est.
4684 Bendjoya
4684 , olim designationibus 1978 GJ, 1952 HK3, 1978 JK3, 1978 JN3, 1982 MC, 1986 PE4, et 1986 QF agnitus, est asteroides systematis solaris nostri, asteroidibus Cinguli Principalis attributus. Astronomis terrestribus magnitudinem absolutam monstrat. Die  ab Henrico Debehogne, astronomo apud Observatorium La Silla versato, repertus est.
Rerum orbitalium ratio epochae constitit. Qua epocha 4684 per dies  circa solem movebatur. Axem orbitalem habebat unitatum astronomicarum et eccentricitatem, distans igitur a sole quam minime unitatibus , quam maxime unitatibus. Inclinatio orbitalis ° reperiebatur, anomalia media °.
Societas florigera ad Pegnesum
Societas florigera ad Pegnesum (Theodisce: Orden der Gesellschaft der Pegnitzschäfer sive Gekrönter Blumenorden an der Pegnitz sive Pegnesischer Blumenorden) sodalitas litterarum quaedam illustris Germanica est quae nomen Pegnesi fluminis portat.
Historia
Consociationem Norimbergae anno 1644 Georgius Philippus Harsdörffer et Ioannes Klaj condiderant. Anno 1648 socius novus Sigismundus Betulius poeta cooptatus est, qui rem istam maxime promovebat. Sodales sibi logotypum passiflorae et syringis elegerunt et tesseras Mit Nutzen erfreulich (gaudium cum usu) et Alle zu einem Ton einstimmig (omnes ad tonum congrui sunto). In animo fuit ut poesis ludis coleretur atque gereretur ad instar academiarum Italicarum.
Socii autem cognomine pastorum classicorum ornati carmina permulta pangebant. Ibi epitheta, modulationes, metra, figurae, tropi modum in varium apparebant atque superabundabant Unde multi poetas Norimbergenses Italorum Hispanorumque imitatores illepidos, insulsos, inargutos habuerunt. Quod cum ita sit: ita inviti emolumentum linguae Theodiscae nativum frenaverunt.
In principio conventum erat in hortis privatorum. Anno 1681 autem itum est in lucum ad Kraftshof situm et in septentrionem Norimbergae spectantem. Labyrinthus ibi cum cippis et statuis et imaginibus fictis constitutus est, cum aedibus pro cenaculis et ambulationibus directo arborum ordine instructis. Hodie nomine Irrhain omnibus ad excursiones patet.
Postquam anno 1794 ordo reformatus est, etiam nostris temporibus asseclae operam dare possunt. Anno 2007 Cothenae Societatem fructiferam in vivum calorem revocaverunt et sub nomine Neue Fruchtbringende Gesellschaft rursus instituerunt. Inter membra honoris caussa fuit Ioannes Georgius Meusel, historicus et lexicographus inclutus.
Regio Chmielniciensis
Regio Chmielniciensis (Ucrainice Хмельни́цька о́бласть) est regio administrativa Ucrainae, anno 1937 constituta.
In parte occidentali Ucrainae sita, regio Chmielniciensis cum regionibus Eractensi et Zitomiriensi ad septentrionem, Vinniciensi ad orientem, Czernovicensi ad meridiem et regione Tarnopolitana ad occidentem contermina est. Aream 37 418 chm2 et circa 2 663 milia incolarum (anno 2018) habet. Metropolis regionis est Chmielnicius. Aliae urbes sunt
Quitengum
Quitengum (Italiane: Quittengo) est vicus Italiae et fractio municipii Campiliae Bugellensium. Incolae Quitengenses appellantur.
Historia
Fanum Sancti Pauli Bugellensium fuit municipium Italiae, circiter 220 incolarum, in Regione Pedemontio et in Provincia Bugellensi situm; die 1 Ianuarii 2016 Municipium Campiliae Bugellensium coniunxit se cum Municipiis Quitengi, Fani Sancti Pauli Bugellensiumque ut constituiret municipium novum. Nomen municipii novi semper Campilia Bugellensium manet.
Antonius Napolioni
Antonius Napolioni (natus in Camerino die 11 Decembris 1957) est a die 16 Novembris 2015 episcopusus Cremonensis.
Consecratus est presbyter anno 1983 ab achiepiscopo camerinensi Bruno Frattegiani, ab anno 2010 parochus ecclesiae Sancti Sverini in Fani Sancti Severini.
Hermaphrodita
In biologia hermaphrodita - sive virentia sive animalia - sunt organismi qui  genitalia et mascula et feminina habent (ut cochleae et flores, exempli gratia). Nomen eorum ab Hermaphrodito, persona e mythologia Graeca, atque filio Hermae et Aphrodites, ductum est.
Viola pedata
Viola pedata (Anglice birdsfoot violet, bird's-foot violet, mountain pansy) est planta ornamentalis familiae Violacearum, in America Septentrionali orientali endemica.
Fagnanum (Bruttium)
Fagnanum (alia nomina: Fagianum, Fanianum, Fannianum, Fagnanum Castrum) (Italiane: Fagnano Castello) est oppidum Italiae et municipium, circiter 3 960 incolarum, in Regione Bruttio et in Provincia Consentina situm. Incolae Fagnanenses appellantur.
Fractiones
Cafaro, Carbonaro, Ferraro, Mallamo, Mirabella, Policarette, Rinacchio, San Lauro, Sant'Angelo
Municipia finitima
Acquappesa, Cetraro, Malvito, Mongrassano, San Marco Argentano, Santa Caterina Albanese.
Locris (discretiva)
Locris  potest:
Citrus swinglei
Citrus swinglei (binomen ab Hermanno Harms anno 1931 statutum) est arbor fructifera generis Citrorum. In paeninsula Malaiana sponte gignitur et nomine vulgari limau pagar agnoscitur. Praecipue tamquam planta ornamentalis colitur propter folia fructusque parvos colore fulvos. Fructus insuper comestibiles in nundinis venundantur. Synonyma referuntur Atalanta polyandra Ridl. anni 1922, Citrus polyandra Yu.Tanaka anni 1928 et Fortunella polyandra (Ridl.) Yu.Tanaka anni 1932.
Felinum
Felinum (alia nomina Fillenum, sed de nomine valde disceptatur) (Italiane Figline Vegliaturo) est oppidum Italicum et commune in Bruttio et Provincia Consentina situm.
Oeconomia
Ars antiquitus tradita nobilesque est quae ad opifices pertinet, qui viminis et cistae efficendae arte discernuntur atque ferri percussi ars ad ligones et tintinnabulos animalium construendos, nam Felinum de re pecuaria in Bruttio Italiaque clarum est postquam pascendorum animalium haec insignia pretiosasque res construebat.
Reinholdus Schneider
Reinholdus Schneider (natus die 13 Maii 1903 Aquis Aureliis, mortuus die 6 Aprilis 1958 Friburgi) fuit Germanicus auctor. Tamquam artifex participatus est Renovationis catholicae.
Vita
A pueritia xenodochi filii catholicismus maximi momenti erat. Absolutorio gymasiali et negotiatoria eruditione (Dresdae) confectis interpres litterarum Hispanicarum et Lusitanicarum factus est.
Suicidium patris crisim profundam evocavit in filio (anno 1922); immo filius quoque similia tentavit. Haec omnia impulerunt Schneider ad opera propria exaranda. Annis 1928 et 1929 iter in Hispaniam et Lusitaniam fecit, de quo in biographiis Das Leiden des Camões (1930) atque Philipp II. (1931) scripsit. Inter annos 1932-1937 scriptor liber vitam degit Potestampii; anno 1938 transmigravit Friburgum.
Novis doctrinis nazismi primo inclinatus Schneider ad nationalia vergebat, uti videri potest in biographicis libris Fichte (1932) et Die Hohenzollern (1933). Sed iam anno sequenti distinctissime se abstinuit a novis gubernatoribus et tetendit in gremium Ecclesiae Catholicae Romanae: cf. opera Das Inselreich (1936) et Sonette (1939). Reprehendit verbis acribus novum tempus in Las Casas vor Karl V. (1938), ubi Indorum Americanorum expilatio comparatur cum persecutione Iudaeorum in Europa. Itaque Schneider cum Werner Bergengruen in grege eorum numerari potest, qui christiana ex mundi visione Adolfum Hitler apertius aggressi sunt.
Secundo bello mundano scripta religiosa et fabellulas partim secreto fabricata concinnavit. Ibi historiam saecularem iudicium salvationem expectans esse interpretatus est. Anno 1945 accusatus est perduellionis; verisimiliter finis belli praecox ei vitam servavit. Post bellica Schneider postulavit initium spiritale novum in patria sua opinionibus pacifismi adhaerens. In supremis operibus, ubi autobiographica pullulant, velut Der Balkon (1957) et Winter in Wien (1958), profecto catholicismum dogmatibus fultum reliquit. Tamen pertinaciter de duellis inter potentias terrenas et spiritum caelestem gerendis disserebat.
Chelma
Chelma (Russice Холм, id est Collis) est urbs in regione Novogardiensi Russiae. In ripis Lovotis fluminis stat, ubi ostium Kuniae fluminis est. Incolarum plus quam 27 milia habebat anno 2020.
Historia
A saeculo XII nota est. itineris a Varegis ad Graeciam Chelmam transibat. Navigia, linum, colos, iumenta, vasa lignea et fictilia incolae vendiderunt. Annis belli Livonici Chelma incensa est. Ab anno 1777 caput circuli gubernii Pscoviensis. Anno 1942 tempore Belli orbis terrarum secundi Chelma iterum paene tota destructa erat.
Dies mundi tolerantiae
Dies mundi tolerantiae est dies 16 Novembris ad tolerantiam promovendam minoritatibus, migrationi, exsulibus et aliis, quam Nationes Unitae anno 1995 decreverunt. Origo diei est dies constitutionis UNESCO anno 1945.
Pharisaei
Pharisaei (Hebraice פְּרוּשִׁים perushim ‚segregati‘, Graece Φαρισαῖος) fuerunt schola theologica, philosophica et politica Iudamismi antiquitatis. Postquam Ionathan Hasmonaeus anno 152 a.C.n. simul munus et regis et pontificis suscepit, quod Pharisaei reiecerunt, segregatam a Sadducaeis et Hasmonaeis oppositam viam secuti sunt.
A tempore templi Hierosolymitani secundi exstantes post templum anno 70 eversum unica Iudaismi potentia maximi momenti supravixerunt. Duces eorum spirituales "Chachamim" (forma singularis: "Chacham", Hebraice חכמים „sapiens“) appellati non solum periti Halachae (Hebraice הלכה; a verbo הלך halach: „ire“, „ambulare“), partis legisticae traditionis Iudaicae, sed etiam praedicatores erant.
In Novo Testamento pharisaei contumeliose hypocritae castigantur. Inde multis in linguas verbum pharisaei pro hypocrita in usu est.
Allexis
Allexis est genus plantarum florentium familiae Violacearum. Inter species sunt:
Symphyotrichum depauperatum
Symphyotrichum depauperatum est rara Asterearum species, ad sterilitates serpentinas (Anglice serpentine barrens) accommodata, ad oecosystema cui est magna metallorum toxiferorum in solo pars.
Distributio
Planta in viginti ex viginti-sex Civitatum Foederatarum orientalium sterilitatibus serpentinis fit, quam ob causam flagship species huius oecosystematis unici appellata est. Ea olim putabatur in his sterilitatibus endemica, sed ea etiam in singula colonia disiuncta inter diabase glades in Carolina Septentrionali habitare nuper observata est.
Conservatio
Symphyotrichum depauperatum a civitate Pennsilvania species periclitata classificatur quia eius distributio in paucis regionibus finitis circumscribitur, et plurimae ex eius populationibus in sitibus ab excidiendo, auctu domuum, et auctu industriarum periclicatae fiunt.
Pelligonum
Pelligonum (Italiane: Pollone) est oppidum Italiae et municipium, in Regione Pedemontio et in Provincia Bugellensi situm.
Sententia
Sententia municipalis est: Paupertas summis obstat ingeniis
Sigurdus Ingius Iohannis filius
Sigurdus Ingius Iohannis filius sive Islandice Sigurdur Ingi Jóhannsson (Selfoss in oppido die 20 Aprilis 1962 natus) est politicus Islandiae.
Medicinae veterinariae studuit in Dania apud Regiam Universitatem Agronomicam et Veterinariam. Minister piscatus et agriculturae fuit a die 23 Maii 2013 ad 7 Aprilis 2016, eodem tempore minister a circumiectu usque ad diem 31 Decembris 2014. Primus minister factus est die 7 Aprilis 2016 et dux factionis progressivae a die 2 Octobris 2016, in utroque officio successor Sigmundi Davidis Gunnlaugi filii. Comitiis autem eodem mense habitis, e quibus factio progressiva male succedit, Sigurdus Ingius die 30 Octobris dimissionem suam ab officio primi ministri protulit.
Zuluani
Zuluani vel Zuluenses (Zuluane amaZulu, plur. et umZulu, sing.) sunt ethnos Africae Austrinae, quod praesertim Africam Australem incolit, et undecies centena milia hominum sunt. Zuluani Zuluanice loquuntur, sed hodie etiam linguis Anglica, Batava Capitensi, Xhosa utuntur. Nomen adiectivum Latinum Zuluanus ex vocabulo Zuluanum amazulu vertitur, quod 'gens caeli' significat. Olim regnum Zuluanum fuit et caput Zuluanorum oppidum Ulundi erat.
Historia
Regnum Zuluanum a Zulu Malandela filio anno 1709 conditum est, in hodierna provincia KwaZulu et Terrae Natalis. Nomen loci iZulu Zuluane paradisus significat et in hanc regionem variae tribus Nguni erant. Rege Senzangakhona Jama filius regnum Zuluanum crevit. Rex Senzangakhona novem aut decem uxores duxit et varios filios habuit ut Dingane Mpandeque, sed praeclarissimus Shaka Senzangakhona filius, ille Shaka Zuluanus, est. Shaka mense Iulio (Zuluane uNtulikazi) anni 1747 natus esse dicitur sed mater eius, Nandi, uxor regis non erat et Shaka suam pueritiam errans vixit cum matre. Anno 1803 Shaka Nandique pervenerunt ad tribum emDletsheni in confoederationem Mthethwa, rege seni Jobe: ibi Shaka arma cepit et iam sedecim annos natus inter copias regis clarus erat et ferocem pardum interfecisse dicitur. Mortuo Jobe Dingiswayo rex confoederationis Mthethwa factus est: novus rex milites Impi creavit et per sex annos Shaka eum servivit in exercitu. Postea Impi instrucione cornuum bubali usati sunt. Deinde, mortuo Senzangakhona, Shaka rerum potitus est et rex Zuluanorum factus est, facto foedere cum Dingiswayo. Interfecto Dingiswayo a rege populi Ndwandwe, confoederatio Mthethwa et regnum Zuluanum inter se iunxerunt et magnam civitatem inter flumina Tugela et Pongola facta est. Expansio zuluana hodie Mfecane appellata est, quod fortasse opprimatio significat.
Regnum Dingane Zuluani
Shaka a Dingane Zuluano Mpandeque interfectus est et postea Dingane alios cognatos interfecit. Caput regni oppidum uMgungundlovu factum est. Mense Octobri anni 1837 Voortrekker (seu fortasse primus colonus batavus) Petrus Mauritius Retief regi occurrit petiturus terras pro colonos Bataviae et die 4 Februari 1838 rex Dingane regionem sub flumine Tugela Petro Mauritio tradidit. Infeliciter anno post, die 6 Februari, Dingane Petrum Retief prodidit et eum necavit, deinde castra Batavorum adortus est et 500 homines, mulieres puerosque delevit: hoc excidium hodie Weenen vulgo appellatum est, ex vocabulo Batavo quod flere significat. Andreas Wilhelmus Iacobus Pretorius novus dux Voortrekker factus est et die 16 Decembri 1838 regem Dingane Zuluanum in proelio fluminis Sanguinei vicit. Dingane suo palatio regio incenso ad regionem septemtrionalem fugit. Mpande cum Voortrekker Batavi contra fratrem bellum fecit et Dingane prope Swaziam mortuus est.
Regnum Mpande
Anno 1839, coloni Bataviae Andreae Wilhelmi rem publicam Nataliae condiderunt sed post ab Anglicos victi sunt et Mpande amicus Anglorum fuit. Anno 1843, Mpande dissidentes regni, qui prope Swaziam fugerunt, depulit sed Mpande non eos oppugnabat quia Swazia colonia iuxta regionem Anglorum erat. Filii Mpande, Cetshwayo Mbuyazique, inter eos pugnaverunt pro regno et Mbuyazi mortuus est anno 1856. Urbs Ulundi caput regni facta est: nomen scilicet Latine Arx. Anno 1876, senex Mpande mortuus est, et filius Cetshwayo rerum potitus est.
Regnum Dinuzulu
Anno 1884, Cetshwayo mortuus est et filius eius Dinuzulu rerum potitus est. Dinuzulu milites Boeros, duce Aloisio Botha, conscripsit qui nos sub nomine «voluntarii Dinuzulu» scimus et voluntarii Usibepu superaverunt. Dinuzulu KwaZulu et Terram Natalem (Anglice Zululand) sociis assegnavit, sed anno 1887 Angli regionem invaserunt. Dinuzulu detentus est et de maxima proditione accusatus est, deinde anno 1889 in exilium decem annorum eiectus est in insula Sanctae Helenae. Postquam Robertus Baden-Powell miles Anglicus torquem regis Dinuzulu invenit.
Exercitus regni Zuluani
Exercitus zuluanus praeclarus exercitus fuit, qui contra invasores Anglicos aliquando feliciter pugnavit. Rex Shaka exercitum Zuluanum correxit et meliorem fecit. Amputando fuste et adamplianda cuspide, Shaka assagaiam Africanam mutavit et novum telum creavit, iklwa appellatum. Bellatores scuto Ngunico (hoc nomen in lingua Ngunica est) aut isihlangu (hoc nomen in lingua Zuluana est) donavit. Nomen militum exercitus zuluani Impi est, quod Zuluane 'proelium' vel 'bellum' significat, et nomen legionis bellatorum Impi Zuluane Ibutho est. Dux exercitus Zuluane inDuna appellatus est, et magnus rex Zuluane Inkosi appellatus est. Rege Shaka Zuluano, Impi praeclara instructione cornuum bubali contra hostes usitati sunt (Zuluane impondo zankomo 'cornua bestiae'): duae legiones bellatorum, cornua, hostes circumdabant; legio media, thorax, prodibat, et renes, milites periti, post legionem mediam contra hostes prodibant.
Lingua
Lingua Zuluana (vulgo isiZulu) lingua Bantuensis et lingua domestica in usu in Africa Australi est. Lingua in abdecedario Latino scribitur. Post segregationem nigritarum abolitam, lingua Zuluana cum aliis decem linguis lingua publica Rei publicae Africae Australis facta est.
Saltatio
Multae saltationes translaticiae Zuluane sunt. In caerimonia Uhmlanga mulieres hominesque Zuluani variis saltationibus funguntur.
Swenka
Swenka est vocabulum Zuluanum, ex vocabulo Anglico swank mutuatum, quod 'homo qui in certamine moris vestis particeps est' significat. Swenka in certamine moris vestis et choreographiae proprium genus vestendi demonstrant.
6817 Pest
6817 , olim designationibus 1982 BP2 et 1989 AB2 agnitus, est asteroides systematis solaris nostri, asteroidibus Cinguli Principalis attributus. Astronomis terrestribus magnitudinem absolutam monstrat. Die  ab Antonio Mrkos, astronomo apud Observatorium Kleť versato, repertus est.
Rerum orbitalium ratio epochae constitit. Qua epocha 6817 per dies  circa solem movebatur. Axem orbitalem habebat unitatum astronomicarum et eccentricitatem, distans igitur a sole quam minime unitatibus , quam maxime unitatibus. Inclinatio orbitalis ° reperiebatur, anomalia media °.
Misna
Misna (Hebraice מִשְׁנָה, „repetitio“) prima est traditionis Iudaicae conscriptio maior et inter collectiones huius religionis maximi momenti, quae doctrinas rabbinorum, qui Tannaim vocantur, complectitur. Misna fundamentum est tractatuum Talmud et primum opus canonicum Iudaismi, etiam „codex legum“ dictum. Misna saeculo 3. ineunte in Galilaea a rabbino Jehuda ha-Nasi una cum hominibus cum eo coniunctis redacta lingua Hebraica media sive Hebraica Misnaica conscripta est, sententiae Aramaicae rarae sunt.
Vis nominis
Nomen Misna a radice Hebraica שׁנה (šnh, "repetere", "iterare") tractum est. „Repetitio“ traditionem doctrinarum viva voce fieri indicat. Nomen Misnae et totum opus et partes eius signifcare potest (una Misna, quaedam Misnae, pl. Hebraice: Misnajot).
Origo
Iudaei Orthodoxi Deum pentateuchum (תורה, Tora) Moysi in monte Sinai duplici forma revelavisse credunt: hinc „Toram perscriptam“ תּוֹרָה שֶׁבִּכְתָב (Tora schäh-bichtaw), forma quinque librorum Moyses, qui in initio Thanach sive Veteris Testamenti positi sunt; illinc „Toram vivae vocis“ תּוֹרָה שֶׁבְּעַל-פֶּה (Tora schäh-be'al-pe), quae Toram perscriptam interpretatur. Tora vivae vocis subsequente tempore a rabbinis tradita est. Cum templum Hierosolymitanum anno 70 eversum esset et rabbini metuerent, ne Iudaei in omnes terras dissipati in diaspora proprietates suas amitterent, traditionem vivam conscribi coeptum et postremo Talmud ortum est. Talmud ex duobus partibus constat: Misna et Gemara. Misna Talmudis pars antiquior est et textus sensu strictiore, qui exponit, quomodo tota vita fidelium voluntati Dei respondere possit. Gemara est Misnae disputatio et commentarius. Ad singulas Misnae partes bini commentarii Gemarae orti sunt, hinc „Gemara Hierosolymitana“ in terra Israel, illinc „Gemara Babylonica“ a rabbinis Babylonicis conscripta.
In traditionibus conscribendis nonnullae generationes rabbinorum participes erant, inter quos:
Maximam auctoritatem Jehuda ha-Nasi, Bibliae peritus, exercuit, qui plerumque tantummodeo „Rabbine“ vocatus est.
Fere eodem tempore (200 - 250) Tosefta, collectio traditionum, quae Misnam supplerent, conscripta est.
Argumenta
Misna omnis divisa est in sex „ordines“ (Sedarim, סדרים), quorum singuli in septenti usque ad duodeni tractatus (Massechtot, מסכתות). Hi 63 tractatus ex minoribus partibus (Perakim) et postremo ex singulis Misnis (Hebraice: Mishnajot) constant. In Misnae initio extra ordines est tractatus "Berakhot", qui benedictiones, orationes et ordinem liturgiae amplectitur.
Nomina ordinum sunt:
Versio Latina
Versio Latina ab Ioanne Cocceio edita est anno 1620 (Versio latina Mischnae cum excerptis ex Gemara tractatuum Synhedrin et Makkot).
Camburtianum
Camburtianum (Italiane Camburzano) est oppidum Italiae et municipium, in Regione Pedemontio et in Provincia Bugellensi situm.
Domanicum
Domanicum (Italiane: Domanico) est oppidum Italiae et municipium, in Regione Bruttio et in Provincia Consentina situm.
Arminius Corrodi
Arminius vulgo Hermann Corrodi (natus die 23 Iulii 1841 Romae, mortuus die 30 Ianuarii 1905 ibidem) pictor Helveticus et fuit. Salomon Corrodi eius pater fuit. Arminius Corrodi, qui in universitate professor erat, orientalismo favere dicebatur.
Vita
Genavae cum fratre Arnoldo Alexandro Calame magistro studiis artium se dedicaverat. Romae et Lutetiae se ipsum multa docuit antequam itinera studiorum caussa in Orientem faceret. Colores clari peniculo largo fortiter immissi, technica perfecta et humores plagis depictis optime aptati tabulas pretiosas reddiderunt. Ingentia in imaginibus creare atque tradere isti viro placebat neque momenta operum ornandorum affabre addere ignoravit. Anno 1872 in aulam regia Britannicam vocatus est: aulici eum exhortabantur ut plagarum picturas pergeret. Similia etiam aliis Europae aulis placuit.
Opera et honores
Inter maioris moment opera citemus: Sturm auf der Insel St.-Honoré, Prozession in Sorrento, Morgen am Arno, Schloß Astura bei Nettuno, Dämmerung bei den Kalifengräbern bei Kairo, Klagemauer in Jerusalem, Ave Maria in Venedig, Störfischer in Viareggio et Tempelplatz vor der Omarmoschee in Jerusalem.
Teresia Huber
Teresia vulgo Therese Huber (nata die 7 Maii 1764 Gottingae, mortua die 15 Iunii 1829 Augustae Vindelicum) scriptrix Germanica fuit.
Vita
Filia philologi Christiani Amadei Heyne anno 1785 Georgio Forster nupsit. Quod matrimonium felicitatem non attulit. Cum marito Vilnam et Moguntiacum iit. Cum anno 1792 exercitus Francicus incursionem in Germaniam incoharet Georgius in politicis activus esse coepit. Inde uxorem cum infantibus Argentoratum misit; unde Novicastrum itum est. Coniuge mortuo a Ludovico Ferdinando Huber in matrimonium ducta est.
Crumina aegrotante calamum sumpsit et opera Die Familie Seldorf (Tubingae 1795), Luise (Lipsiae 1796), Erzählungen (Brunscivi 1800–02) sub nomine uxoris edidit. Cum anno 1804 iterum vidua facta esset, decennium apud socerum in Bavaria litteris vacans vixit. Stutgardiae autem anno 1819 moderatrix foliorum praetitulatorum Morgenblatt creatus est. Anno 1824 autem Augustam venit.
Opera posteriora (Erzählungen, Stutgardiae 1820; Hannah, Lipsiae 1821; Ellen Percy, Lipsiae 1822; Jugendmut, Lipsiae 1824; Die Ehelosen, Lipsiae 1829) nomine proprio vulganda iussit. In quibus omnibus spiritus, doctrina, cor sentiri possunt. Duobus in voluminibus epistulare commercium Georgii Forster cum commentariis biographicis edidit (Briefwechsel nebst einigen Nachrichten von seinem Leben, Lipsiae 1829)
Iter a Londinio Gesoriacum
Iter a Londinio Gesoriacum usque in Itinerario Antonini describitur (463,3-463,5; 471,5-473,10) in itineribus Britannicis "a Gessoriaco de Gallis Ritupis in portu Britaniarum [sic]", "a vallo ad portum Ritupis", "a Londinio ad portum Dubris", "a Londinio ad portum Lemanis". Milia passuum 70 enumerantur a Londinio Rutupias, et stadia 450 in traiectu a portu Rutupiis ad Gesoriacum.
Keith Mitchell
Keith Claudius Mitchell (Brizan in oppido natus die 12 Novembris 1946) est politicus insulae Granatae.
Alumnus est universitatis Indiarum Occidentalium universitatumque Howardianae (ubi postea professor fuit artis mathematicae) et Americanae. Legatus est apud parlamentum Granatense ab anno 1984. Primus minister meruit a die 22 Iunii 1995 ad 9 Iulii 2008. Factione sua denuo in comitiis victrice, primus minister rursus die 20 Februarii 2013 factus est.
Curinum
Curinum (Italiane: Curino) est oppidum Italiae et municipium, in Regione Pedemontio et in Provincia Bugellensi situm.
Index Asteroidum 214001-215000
Ecce index asteroidum qui numeri ex 214001 ad 215000 habent. Vide omnes indices asteroidum in Index Asteroidum.
Ludovicus Ferdinandus Huber
Ludovicus Ferdinandus vulgo Ludwig Ferdinand Huber (natus 1764 Lutetiae, mortuus die 24 Decembris 1804 Ulmae) scriptor Germanicus fuit.
Vita
Pater eius Michael Huber (1727-1804) operam dederat, ut litterae Theodiscae in Francia vulgarentur. Ludovicus Ferdinandus autem una cum parentibus aetate duorum annorum Lipsiam venit, ubi optime omnes res docebatur. Praesertim in linguis modernis et litteris Francogallicis, Anglicis, Theodiscis discendis atque intelligendis excellebat. Maximus poeseos amator consuetudines contraxit cum Carolo Theodoro Kórner eiusque fratria Dora Stock. Quam pictricem Ludovicus Huber sponsabat. Anno 1784 amici cum feminis epistula quadam panegyrica Schillerum coluerunt quae in Schilleri vita momenti maioris fuisse dicebatur. Cum diutius Dresdae mansisset anno 1787 Moguntiaci in legationem Saxonicam secretarius cooptatus est. Legato Saxonico ano 1790 dimisso moram Moguntinam porro praetulit usque ad exercitus Francici incursionem. Inde Francofurtum eum octo menses sartum atque tectum servare potuit. Moguntiaci autem Georgius Forster eiusque uxor Teresia eum in circulis suis receperunt et Ludovicus Doram interdum negligere visus est. Anno 1793 autem de cursu honorum desperans, ne Dorae familia detrimentum caperet, Helvetiam petivit.
Georgo Forster anno 1794 decesso Teresiam viduam in matrimonium duxit. Qui anno 1798 Stutgardiam ibant, ubi Ernesto Ludovico Posselt in ephemeridibus quibusdam disponendis successit. Quae folia "Allgemeine Zeitung" nuncupabantur. Auctoritatibus Virtembergiensibus terrentibus foliorum moderatores Ulmam ire coacti sunt. Itaque anno 1803 Huber consiliarius in rebus educatoriis summus Provinciae Suebicae Bavaricae proclamatus est.